חיפוש באסוס - TXUX- מדריך אסוס
לאחר ביצוע ההרשמה, אפשר להתחיל לעשות קניות! ולשם כך צריך להבין- איך מבצעים חיפוש פריטים באסוס?
שימו לב! ישנן חברות שלא שולחות מוצרים לארץ, ולפעמים מגלים זאת רק במעמד הקנייה. הרכבנו עבורכם רשימה של חברות שלא שולחות לארץ
ישנן שתי אפשרויות עיקריות לביצוע חיפוש באתר:
תפריטים וקטגוריות המוצעים באתר
בנוסף, אסוס הוסיפו פיצ’ר חדש לאפליקציה באמצעותו ניתן לבצע חיפוש פריט לפי תמונה
ביצוע “חיפוש חופשי” נעשה באמצעות שימוש בחלונית החיפוש, אחרת כדי לחפש פריטים לפי קטגוריה, נלך לצד השמאלי העליון של האתר, ונתחיל בבחירה לפי קולקציית נשים או גברים. במדריך זה נבחר באופציה של קולקציית הנשים.
על מנת להקל על החיפוש (בכל זאת מדובר בעשרות אלפי פריטים מסוגים שונים), האתר מאפשר לחפש פריטים לפי פילטרים שונים.
ההבדל הכי בולט בין “חיפוש חופשי” ו”חיפוש לפי התפריטים” באתר, הוא שאם תכנסו לדוגמה לחיפוש שמלות באמצעות התפריטים, תגיעו רק לשמלות במחיר מלא, ואילו אם תחפשו בשורת החיפוש “שמלה” תקבלו את כל השמלות כולל אלה שנמצאות בסייל!
חיפוש לפי פילטרים
אם ברצונכם לחפש פריט לפי סוג מסוים (למשל- שמלה עם כתפיות) ניתן לבצע באתר חיפוש ממוקד יותר לפי הפילטרים הקיימים בכל קטגוריה. בואו נניח שאנחנו מחפשים שמלה בעיצוב מסוים:
ראשית, יש לבחור באופציה של “ביגוד”- Clothing, ולאחר מכן בסוג הביגוד שאנו מעוניינים בו- Dresses. כעת, נפתח בפנינו התפריט הראשי של כל השמלות הקיימות באסוס, ובתפריט ישנם מגוון פילטרים לסינון התוצאות כמו- סוג שמלה, מחיר, סוג קולקציה וכו’.
בתפריט ניתן למצוא:
SORT BY- מיון פריטים לפי: השמלות האהובות והנמכרות ביותר באסוס, השמלות החדשות ביותר שהגיעו לאתר, מיון שמלות מהמחיר הגבוה ביותר למחיר הנמוך ביותר וההפך.
BRAND – חיפוש לפי מותג (אל תשכחו את רשימת המותגים שלא שולחים לארץ).
DRESS TYPE– סוגי שמלות- (האם שמלה יומיומית או חגיגית?) מסווגים לפי הקטגוריות שנראות בתמונה.
STYLE- סגנון השמלה (כך למשל, אפשר לבחור לצפות במגוון שמלות הפעמון, או שמלות בגזרת A-גזרה ישרה, שמלות מעטפת וכו’).
במילון המונחים שלנו תמצאו הסברים בעברית לסגנונות השונים שיש בפילטרים עבור בגדי נשים, גברים, נעליים ועוד.
RANGE- סוג הקולקציה:
-קולקציית PETITE (נשים קטנות)- קולקציה המותאמת לנשים מתחת לגובה 1.60 (שימו לב, הכוונה לא למידות קטנות, אלא לבגדים המותאמים לנשים בגובה מסוים-כלומר, אורך שרוול, אורך מכנס וכו’ המתאימים לגובה של 1.60).
-קולקציית CURVE (מידות גדולות)- קולקציה המותאמת לנשים בין המידות 50-58.
-קולקציית TALL (נשים גבוהות)- קולקציה המותאמת לנשים מעל 1.75.
– קולקציית MATERNITY- קולקציה המתאימה לנשים בהריון ומניקות.
LENGTH – אורך השמלה- מיני, ביניים (עד הברך או מעט אחריה) או שמלת מקסי.
SLEEVE LENGTH- אורך שרוול- שרווך ארוך, שרוול קצר, כתפיות כו’.
COLOUR- צבע
SIZE- מידות (לחצו פה לקריאה על מדריך המידות הישראלי, אך כאן- משום שלא בחרנו בקולקציה ספציפית לפי סוג גוף- מדובר במידות הסטנדרטיות של האתר- מ XXS ועד מידה 56).
PRICE RANGE- טווח המחירים (שימו לב- ניתן לבחור מחיר ספציפי- למשל עד 50 פאונד) והאתר יציג את כל האפשרויות הקיימות במחיר הזה.
אופציה נוספת לחיפוש פריטים היא לפי “חיפוש חופשי” באתר. חיזרו לראש העמוד (לא משנה באיזה עמוד אתם נמצאים). בצד האמצעי תראו את אופציית החיפוש: SEARCH ASOS. החיפוש הזה הופך לשימושי ויעיל כשאתם יודעים איזה פריט בדיוק אתם מחפשים. למשל אם מדובר בנעלי אדידס לנשים בעיצוב המקורי (סוג דגם), ניתן לרשום- adidas originals women בחיפוש והאתר יציג את כל הפריטים שמתאימים לקטגוריה הזו.
שימו לב! אפשרות החיפוש החופשי לוקה לעתים בחסר, ויתכן שתגיעו לפריט מסויים רק בשימוש בתפריטים השונים ולא בדרך אחרת.
מצאתי את המוצר שאני רוצה לרכוש, מה עושים עכשיו?
ממשיכים ל: התמצאות בעמוד הפריט
איך מחפשים באסוס לפי תמונה קיימת?
כיצד מתמצאים בעמוד הפריט
רשימת חברות באסוס שלא שולחות לישראל